আল্লাহর রাসূল (সা) কালবিলম্ব না করে তাঁর একজন সাহাবিকে থুমামাহর কাছে পাঠালেন। তাকে বয়কট তুলে নিয়ে খাদ্য সরবরাহ শুরু করার নির্দেশ দিলেন। আর মহানবী (সা)-এর নির্দেশ থুমামাহ অক্ষরে অক্ষরে পালন করলেন। কী মহান আদর্শই না ছিল আল্লাহর নবীর। তিনি শত্রুর প্রতিও মানবতাবোধের আদর্শ তুলে ধরতে ভুলে যাননি। ইসলাম এই মানবতাবোধই শিখিয়েছে। আর এর মাধ্যমে দুনিয়ায় ইসলামের সুমহান আদর্শ প্রতিষ্ঠা করেছে।